section_heading: Glazbeni stil i utjecaji
paragraph_text: Sastav je poznat po mijenjanju glazbenog stila tijekom cijele svoje karijere. Nyström je u intervjuu iz 2006. godine objasnio takav potez: <blockquote>Definitivno smo metal grupa, ali ne postavljamo si granice i ograničenja kad je u pitanju naš zvuk. Ne pripadamo nužno nekom određenom podžanru metala. Samo sviramo mračnu i žestoku glazbu i pokušavamo biti dovoljno otvorena uma kako bismo mogli evoluirati i ostati odani sebi. Čast mi je reći da Katatonia ne zvuči kao nijedna druga skupina. Spretno smo izbjegli žanr gothic metala u koji većina sastava upadne prilikom mijenjanja svojeg glazbenog izričaja iz doom/death metala u nešto više melodično i sličnije rocku. Gravitiramo suvremenijem alternativnom zvuku koji je lišen svih kičeva i klišeja.<ref></blockquote>